|  |
| --- |
|  |
|  |

SPOROČILO ZA JAVNOST

**Mednarodna dvodnevna konferenca: ZABAVNI STEAM KOT INOVATIVNO UČNO OKOLJE**

*V Tehnoparku Celje bo letos 8. in 9. marca potekala že druga STEAM konferenca, namenjena zaposlenim v vzgoji in izobraževanju. Na konferenci se bo zbralo več kot 30 STEAM strokovnjakov iz Slovenije in tujine, ki bodo izvedli več kot 30 različnih predavanj in delavnic.*

Po lanskoletnem odličnem odzivu na prvo izvedeno STEAM konferenco so se letos v Tehnoparku Celje odločili razširiti obzorja in organizirati mednarodno konferenco. Ena izmed ključnih govornic na konferenci bo Eleana Balla, zaposlena v Muzeju znanosti in tehnologije v Solunu, Grčija (NOESIS), ki se v svojih zadnjih 15 letih osredotoča na navdihovanje mladih za vključevanje v znanost ter zagotavljanje pomenljivega izobraževanja na področju STEAM. Tako bodo udeleženci pridobili vidik prakse in pristopa iz tujine. Na konferenci bodo prisotni številni strokovnjaki iz različnih področij, med njimi Andrej Fideršek in Miha Vodlan iz civilne iniciative Zero Waste Žalec, Andrej P. Škraba iz Astra AI, doktorski študent Alen Rupnik, doc. dr. Uroš Novak iz Kemijskega inštituta, Alenka Gros, profesorica matematike in računalništva, inženirka Alenka Knez, ustanoviteljica S.O.S. šole. Poleg njih se bodo predstavili še dr. Maša Jazbec, intermedijska umetnica zaposlena v Tehnoparku Celje, Simona Šalej, biologinja, ki ji je na prvem mestu dobrobit ljudi in živali, profesor Matic Holobar iz Šolskega centra Celje, dr. Nataša Kovačić, ustanoviteljica blagovne znamke Natcosmetics, Natalija Premužič iz Zavoda Super Glavce, Nermin Bajramovič, profesor matematike, Primož Brankovič in Mihaela Levpušček iz e-hiše poskusov Nova Gorica, Tanja Hanžič in Žan Rajšek iz Katapulta Trbovlje, Suzana Senica, akademska slikarka, Rok Purg iz podjetja Inovatio, Miha Leitinger iz podjetja Tropicarium, Maja Gačnik iz podjetja Legama, Katja Zalar Nikovič iz zavoda Kersnikova, Jernej Pangeršič iz Microsofta, ter zaposleni iz organizacije Malih ustvarjalcev, Tehnološkega inkubatorja Kočevje in predstavniki Tehnoparka Celje.

Osrednji poudarek konference ostaja na sodobni izobraževalni metodi STEAM, ki je ključnega pomena za pridobivanje znanja v prihodnosti. S predstavitvijo različnih delavnic, aktivnosti in primerov dobrih praks s področja povezovanja znanosti, tehnologije, inženirstva, kreativnosti in matematike, ki jih izvajajo tudi v Tehnoparku Celje, želijo spodbuditi udeležence k vpeljavi tovrstnega interdisciplinarnega pristopa v vzgojno-izobraževalni proces.

Prijave zbirajo vse do srede, 6. marca, na njihovi spletni strani tehnopark.si.